Publicēts:
Latvijas Vēstnesis
, 139,
22.07.2020.
OP numurs: 
2020/139.15
Izdevējs: 
Finanšu un
kapitāla tirgus komisija
Veids: 
noteikumi
Numurs: 
91
Pieņemts: 
14.07.2020.
Stājas spēkā: 
23.07.2020.
Finanšu un kapitāla tirgus komisijas normatīvie noteikumi Nr. 91
 
Rīgā 2020. gada 14. jūlijā
(Finanšu un kapitāla tirgus komisijas padomes
sēdes protokols Nr. 28 11. p.)
Sūdzību par apdrošināšanas un pārapdrošināšanas
izplatītājiem izskatīšanas normatīvie noteikumi
Izdoti saskaņā ar 
Apdrošināšanas un pārapdrošināšanas
izplatīšanas likuma
 
46. panta
 piekto daļu
I. Vispārīgie jautājumi
1. "Sūdzību par apdrošināšanas un pārapdrošināšanas izplatītājiem izskatīšanas normatīvie noteikumi" (tālāk
tekstā – noteikumi) nosaka ar apdrošināšanas un pārapdrošināšanas izplatīšanu saistīto saņemto sūdzību
izskatīšanas, analīzes veikšanas un informācijas par saņemtajām sūdzībām apmaiņas kārtību un prasības saņemto
sūdzību un sniegto atbilžu reģistra kārtošanai.
2. Noteikumos lietotie termini:
2.1. sūdzība – paziņojums par neapmierinātību ar apdrošināšanas un pārapdrošināšanas izplatītāja veikto
apdrošināšanas vai pārapdrošināšanas izplatīšanu. Par sūdzību šo noteikumu izpratnē nav uzskatāms
paziņojums, kurā fiziskai personai nav norādīts vārds, uzvārds un ziņas, kas ļauj nepārprotami identificēt šo
personu, un juridiskai personai nav norādīts nosaukums un reģistrācijas numurs;
2.2. sūdzības iesniedzējs – persona, kurai ir nodoms noslēgt apdrošināšanas vai pārapdrošināšanas līgumu,
apdrošinājuma ņēmējs, apdrošinātais vai persona, kurai ir tiesības pretendēt uz apdrošināšanas atlīdzību
saskaņā ar noslēgto apdrošināšanas līgumu, un pārapdrošinājuma ņēmējs.
3. Noteikumi ir saistoši šādiem apdrošināšanas un pārapdrošināšanas izplatītājiem, kuri nodarbojas ar
apdrošināšanas un pārapdrošināšanas izplatīšanu Latvijas Republikā:
3.1. apdrošinātājam atbilstoši 
Apdrošināšanas un pārapdrošināšanas likuma
 
1.
 panta pirmās daļas 9. punktā
noteiktajam, ja tā darbinieki, tā apdrošināšanas aģentu reģistrā reģistrētie apdrošināšanas aģenti un tā
apdrošināšanas papildpakalpojuma starpnieku reģistrā reģistrētie apdrošināšanas papildpakalpojuma starpnieki
veic apdrošināšanas izplatīšanu apdrošinātāja vārdā un interesēs vai ja tā darbinieki veic pārapdrošināšanas
izplatīšanu apdrošinātāja vārdā un interesēs;
3.2. pārapdrošinātājam atbilstoši 
Apdrošināšanas un pārapdrošināšanas likuma
 
1.
 panta pirmās daļas
10. punktā noteiktajam, ja tā darbinieki veic pārapdrošināšanas izplatīšanu pārapdrošinātāja vārdā un interesēs;
1
/
5
3.3. šo noteikumu 
3.1
. punktā minētā apdrošinātāja apdrošināšanas aģentu reģistrā reģistrētam
apdrošināšanas aģentam un tā apdrošināšanas papildpakalpojuma starpnieku reģistrā reģistrētam
apdrošināšanas papildpakalpojuma starpniekam;
3.4. Finanšu un kapitāla tirgus komisijas uzturētajā apdrošināšanas un pārapdrošināšanas brokeru reģistrā
reģistrētam apdrošināšanas vai pārapdrošināšanas brokerim;
3.5. šo noteikumu 
3.4
. punktā minētā apdrošināšanas brokera apdrošināšanas papildpakalpojuma starpnieku
reģistrā reģistrētam apdrošināšanas papildpakalpojuma starpniekam;
3.6. citas dalībvalsts apdrošināšanas aģenta filiālei Latvijas Republikā;
3.7. citas dalībvalsts apdrošināšanas papildpakalpojuma starpnieka filiālei Latvijas Republikā;
3.8. citas dalībvalsts apdrošināšanas vai pārapdrošināšanas brokera filiālei Latvijas Republikā.
4. Apdrošinātājs izskata sūdzības par savu apdrošināšanas izplatīšanā tieši iesaistīto darbinieku, tā
apdrošināšanas aģentu reģistrā reģistrēto apdrošināšanas aģentu un tā papildpakalpojumu starpnieku reģistrā
reģistrēto apdrošināšanas papildpakalpojuma starpnieku veikto apdrošināšanas izplatīšanu.
5. Apdrošinātājs un pārapdrošinātājs izskata sūdzības par savu pārapdrošināšanas izplatīšanā tieši iesaistīto
darbinieku veikto pārapdrošināšanas izplatīšanu.
6. Apdrošināšanas vai pārapdrošināšanas brokeris izskata sūdzības par savu apdrošināšanas vai
pārapdrošināšanas izplatīšanā tieši iesaistīto darbinieku un tā papildpakalpojumu starpnieku reģistrā reģistrēto
apdrošināšanas papildpakalpojuma starpnieku veikto apdrošināšanas izplatīšanu.
7. Apdrošināšanas vai pārapdrošināšanas brokeris un šo noteikumu 
3.6
.–
3.8
. punktā minētais apdrošināšanas un
pārapdrošināšanas izplatītājs pats izskata sūdzības par veikto apdrošināšanas vai pārapdrošināšanas izplatīšanu.
8. Apdrošināšanas aģents, saņemot sūdzību par veikto apdrošināšanas izplatīšanu, sūdzību septiņu dienu laikā
pārsūta apdrošinātājam, kura apdrošināšanas aģentu reģistrā ir reģistrēts, un rakstveidā informē sūdzības iesniedzēju
par saņemtās sūdzības pārsūtīšanu. Apdrošināšanas aģents, kas ir Uzņēmumu reģistra komercreģistrā ierakstīta
komercsabiedrība, ir tiesīgs rakstveidā vienoties ar apdrošinātāju par tiesībām izskatīt sūdzības par apdrošināšanas
aģenta veikto apdrošināšanas izplatīšanu, nodrošinot šajos noteikumos noteikto prasību izpildi.
9. Apdrošināšanas papildpakalpojuma starpnieks, saņemot sūdzību par veikto apdrošināšanas izplatīšanu, to
septiņu dienu laikā pārsūta apdrošinātājam vai apdrošināšanas brokerim, kura apdrošināšanas papildpakalpojuma
starpnieku reģistrā ir reģistrēts, un rakstveidā informē sūdzības iesniedzēju par saņemtās sūdzības pārsūtīšanu.
10. Apdrošinātājs un pārapdrošinātājs, saņemot sūdzību par apdrošināšanas vai pārapdrošināšanas brokera vai
citas dalībvalsts apdrošināšanas vai pārapdrošināšanas brokera filiāles Latvijas Republikā veikto apdrošināšanas vai
pārapdrošināšanas izplatīšanu, to septiņu dienu laikā pārsūta apdrošināšanas vai pārapdrošināšanas brokerim vai citas
dalībvalsts apdrošināšanas vai pārapdrošināšanas brokera filiālei Latvijas Republikā un rakstveidā informē sūdzības
iesniedzēju par saņemtās sūdzības pārsūtīšanu.
II. Sūdzību izskatīšanas procedūra
11. Apdrošināšanas un pārapdrošināšanas izplatītājs izstrādā sūdzību izskatīšanas procedūru, kura atbilst
apdrošināšanas un pārapdrošināšanas izplatītāja veidam, lielumam un organizatoriskajai struktūrai un kura nodrošina
ātru, vienlīdzīgu, taisnīgu un efektīvu sūdzību izskatīšanu. Sūdzību izskatīšanas procedūru sagatavo rakstveidā, to
apstiprina apdrošināšanas un pārapdrošināšanas izplatītāja izpildinstitūcija, un procedūrā iekļauj vismaz šādu
informāciju:
2
/
5
11.1. par personu, kura apdrošināšanas un pārapdrošināšanas izplatītāja vadības līmenī ir atbildīga par sūdzību
izskatīšanas procesu un kura nodrošina sūdzībās norādīto faktu pārbaudes, sūdzību izskatīšanas procesa
efektivitātes kontroles, iespējamo interešu konfliktu novēršanas un ziņošanas atbilstību sūdzību izskatīšanas
procedūrai, (tālāk tekstā – par sūdzību izskatīšanu atbildīgā persona);
11.2. par sūdzību izskatīšanas procesu, ietverot pienākumus, atbildību un darbības no sūdzības saņemšanas
brīža līdz atbildes uz sūdzību sniegšanas brīdim, kā arī par sūdzību analīzi un pasākumiem sūdzību cēloņu
novēršanai;
11.3. par sūdzību izskatīšanas termiņiem;
11.4. par sūdzību iesniegšanas veidiem un par sūdzību pārsūtīšanu atbilstoši šo noteikumu 
8.
–
10. punkta
prasībām;
11.5. par saņemto sūdzību un sniegto atbilžu reģistrēšanu reģistrā;
11.6. par sūdzībā norādīto faktu pārbaudi un iespējamā interešu konflikta novēršanu sūdzību izskatīšanā;
11.7. par sūdzības iesniedzēja sniegtās informācijas un sūdzības iesniedzēja personīgās informācijas
aizsardzību vai norādi uz apdrošināšanas un pārapdrošināšanas izplatītāja iekšējiem normatīvajiem aktiem,
kuros paredzētas šajā punktā noteiktās informācijas aizsardzības prasības;
11.8. par sūdzību izskatīšanas procesa atbilstības sūdzību izskatīšanas procedūrai kontroli, ziņošanu un
turpmāko pasākumu veikšanu.
12. Apdrošināšanas un pārapdrošināšanas izplatītājs nodrošina, ka ar sūdzību izskatīšanas procedūru ir
iepazīstinātas sūdzību izskatīšanā iesaistītās personas un tā ir pieejama visiem apdrošināšanas un pārapdrošināšanas
izplatīšanā tieši iesaistītajiem darbiniekiem.
13. Apdrošināšanas un pārapdrošināšanas izplatītājs visās apdrošināšanas un pārapdrošināšanas izplatīšanas
vietās to darba laikā un visās tīmekļvietnēs, ja tādas ir vairākas, nodrošina skaidru, precīzu, vienmēr aktuālu un brīvi
pieejamu vismaz šādu informāciju:
13.1. sūdzībā norādāmo informāciju un apliecinājumu, ka sūdzību izskatīšana ir bez maksas;
13.2. informāciju par adresātu, kuram iesniedzama sūdzība, sūdzības iesniegšanas veidus un
kontaktinformāciju;
13.3. sūdzību izskatīšanas procesa aprakstu un izskatīšanas termiņus;
13.4. informāciju par apdrošināšanas un pārapdrošināšanas izplatītāja uzraudzības iestādi un citām sūdzību
izskatīšanas iespējām.
14. Apdrošināšanas un pārapdrošināšanas izplatītājs pēc sūdzības iesniedzēja pieprasījuma sniedz informāciju
(rakstveidā papīra formātā vai elektroniski) par sūdzības izskatīšanas procesu.
15. Apdrošināšanas un pārapdrošināšanas izplatītājam savas kompetences un tiesisko iespēju robežās ir
pienākums pārbaudīt ar sūdzību saistītos pierādījumus un informāciju.
16. Apdrošināšanas un pārapdrošināšanas izplatītājs rakstveidā sniedz pamatotu atbildi uz saņemto sūdzību,
izmantojot pēc iespējas vienkāršu un viegli saprotamu valodu, kā arī informē sūdzības iesniedzēju par citām sūdzības
izskatīšanas iespējām, ja uz sūdzību sniegtā atbilde pilnībā neapmierina tās iesniedzēja sūdzībā norādītās prasības.
17. Apdrošināšanas un pārapdrošināšanas izplatītājs atbildi uz saņemto sūdzību sniedz latviešu valodā. Ja
sūdzības iesniedzējs sūdzību iesniedzis citā valodā, apdrošināšanas vai pārapdrošināšanas izplatītājs, ja tas nerada
papildu administratīvos izdevumus, var sniegt atbildi valodā, kādā pie tā vērsies sūdzības iesniedzējs.
3
/
5
Finanšu un kapitāla tirgus komisijas priekšsēdētāja 
S. Purgaile
III. Sūdzību reģistrs un analīzes veikšana
18. Apdrošināšanas un pārapdrošināšanas izplatītājs nodrošina saņemto sūdzību un sniegto atbilžu vienotu
reģistrāciju, ko var veikt elektroniski. Apdrošināšanas un pārapdrošināšanas izplatītājs saņemtās sūdzības reģistrē ne
vēlāk kā nākamajā darbdienā pēc sūdzības saņemšanas un sniegtās atbildes reģistrē atbildes sagatavošanas dienā.
Reģistrējot saņemtās sūdzības un sniegtās atbildes, norāda vismaz šādu informāciju:
18.1. informāciju par sūdzības iesniedzēju (fiziskai personai – vārdu un uzvārdu; juridiskai personai –
nosaukumu, reģistrācijas numuru) un tā kontaktinformāciju;
18.2. sūdzības saņemšanas datumu;
18.3. sūdzības iemeslu;
18.4. apdrošināšanas veidu;
18.5. atbildes uz sūdzību nosūtīšanas datumu;
18.6. sūdzības izskatīšanas rezultātu;
18.7. valsti, kurā veikta apdrošināšanas un pārapdrošināšanas izplatīšana, par kuru saņemta sūdzība.
19. Apdrošināšanas un pārapdrošināšanas izplatītājs glabā informāciju par saņemtajām sūdzībām un sniegtajām
atbildēm atbilstoši apdrošināšanas un pārapdrošināšanas izplatītāja iekšējos normatīvajos aktos par dokumentu
glabāšanu un arhivēšanu noteiktajām prasībām.
20. Apdrošināšanas un pārapdrošināšanas izplatītāja par sūdzību izskatīšanu atbildīgā persona vismaz vienu reizi
pārskata gadā sagatavo ziņojumu par sūdzību izskatīšanas procesa atbilstību sūdzību izskatīšanas procedūrai un
sūdzību izskatīšanas procesa efektivitāti, kā arī ziņojumā ietver informāciju par sūdzību analīzi un sniedz vērtējumu par
sūdzību cēloņiem. Minēto ziņojumu iesniedz apdrošināšanas un pārapdrošināšanas izplatītāja izpildinstitūcijai.
21. Apdrošināšanas un pārapdrošināšanas izplatītājs vismaz reizi gadā pēc šo noteikumu 
20.
 punktā noteiktā
ziņojuma izskatīšanas veic pasākumus konstatēto sūdzību cēloņu novēršanai.
IV. Informācijas par saņemtajām sūdzībām dokumentēšana un uzglabāšana
22. Apdrošināšanas un pārapdrošināšanas izplatītājs nodrošina informācijas par saņemtajām un izskatītajām
sūdzībām dokumentēšanu un uzglabāšanu, lai pēc pieprasījuma varētu to iesniegt Finanšu un kapitāla tirgus komisijai.
23. Apdrošināšanas aģentam, par kuru sūdzības neizskata apdrošinātājs, ir pienākums pēc apdrošinātāja
pieprasījuma iesniegt tam informāciju par saņemtajām un izskatītajām sūdzībām.
V. Noslēguma jautājums
24. Ar šo noteikumu spēkā stāšanos spēku zaudē Finanšu un kapitāla tirgus komisijas 23.05.2019. normatīvie
noteikumi Nr. 102 "Sūdzību par apdrošināšanas un pārapdrošināšanas izplatītājiem izskatīšanas normatīvie
noteikumi".
4
/
5
© Oficiālais izdevējs "Latvijas Vēstnesis"
5
/
5